רונה סופר

רונה סופר (נולדה ב-14 באוקטובר 1979) היא במאית, שחקנית ויוצרת קולנוע דוקומנטרי ישראלית, ופעילה חברתית למען שוויון זכויות לאנשים עם מוגבלות. סרטיה השתתפו בפסטיבלים ברחבי העולם ובישראל וזכו בפרסים. .

ביוגרפיה 
רונה סופר נולדה וגדלה בירושלים. בשנת 1994, בגיל 15, נפגעה בתאונת דרכים קשה ועברה שיקום במשך שלוש שנים בבית החולים אלי"ן. תאונה זו הותירה אותה עם נכות פיזית קשה.

בשנת 2003 סיימה תואר ראשון במחלקה לתיאטרון באוניברסיטה העברית ירושלים. ב-2010 סיימה בזה אחר זה מסלול תסריטאות ומסלול בימוי בבית הספר סם שפיגל לקולנוע ולטלוויזיה  ב-2015 סיימה תואר שני במחלקת טלוויזיה וקולנוע באוניברסיטת תל אביב.

סרטיה הדוקומנטריים עוסקים במיניות, מוגבלות ותפיסת גוף. בנוסף לעבודתה כקולנוענית, סופר עוסקת בחינוך והעלאת מודעות לנושא המיניות ומודעות גוף של אנשים עם מוגבלות 

סופר מתגוררת בתל אביב.

פילמוגרפיה 
 "מרחק בטוח" (2021) - וידאו קליפ רשמי לשיר "מרחק בטוח" של הזמר והיוצר אביתר ברנוביץ'.
"זה לא סיפור אהבה" (2021) – פרק פיילוט עבור סדרת רשת, 8 דק': קומדיה שחורה על שלושה חברים עם מוגבלות שנמאס להם מהיחס המפלה שהם מקבלים מהחברה ומחליטים לנקום. זוכה תחרות מפעל הפיס וקרן גשר לקולנוע רב תרבותי לאמנות.
"שירותים" (2018) - קליפ רשמי לשיר "שירותים" של הזמר ויוצר איתמר בק ולהקתו "איתמר בק ופקידי הקבלה"
 "מיס ורטיגו" (2018) – סרט VR, 10 דק': רונה עברה תאונת דרכים קשה בתקופת התבגרותה הפרועה ונותרה נכה. רונה בודקת האם היא תצליח לרקוד. בהפקת קרן גשר לקולנוע רב תרבותי ודרומה הפקות. פסטיבל קאן 2018 Next Pavilion
 "כבשה כתומה" (2014 ) – סרט עלילתי, 12 דק': בחורה צעירה לומדת לקבל את גופה לאחר פציעה קשה. בהפקת אוניברסיטת תל אביב.
 "לאב דווקא" (2010) – סרט תיעודי, 30 דק': נכות, נשיות ומיניות מנקודת מבטה של רונה סופר. בהפקת בית הספר לקולנוע סם שפיגל. פרסים: פרס ביכורים "לשבור את המחסומים" מוסקבה 2010, מקום ראשון פסטיבל סרטי סטודנטים סרביה 2012, פרס חביבת הקהל "LOOK&ROLL" שווייץ 2012.
 "הקהל מתבקש לעמוד" (2010) – סרט עלילתי, 5 דק': גדי נפצע קשה ברגליו בזמן שירותו הצבאי. ביום הזיכרון לחללי צה"ל הוא נאבק בחדר הפיזיותרפיה על הזכות לעמוד בצפירה למען חבריו המתים. בהפקת בית הספר לקולנוע סם שפיגל. פרסים: מקום ראשון בתחרות הסרט הקצר בפסטיבל "הקולנוע היהודי" בסינמטק ירושלים.
 "עד שהקיר יישבר" (2004) – סרט תיעודי, 50 דק': עשור לתאונת הדרכים שעברה רונה בנערותה. בימוי ועריכה: אורי הראל ורונה סופר.

קישורים חיצוניים 
 
 הפודקאסט של רונה סופר "לחישות ונשיכות" ""

 כתבה על רונה סופר בערוץ כאן
וידאו קליפ רשמי לשיר "שירותים"
וידאו קליפ רשמי לשיר "מרחק בטוח"

הערות שוליים 

במאיות ישראליות
תסריטאיות ישראליות
שחקניות ישראליות
שחקנים ישראלים
נכים ישראלים
בוגרות בית הספר סם שפיגל לקולנוע ולטלוויזיה
בוגרות האוניברסיטה העברית בירושלים
במאים ישראלים
תסריטאים ישראלים
בוגרי בית הספר סם שפיגל לקולנוע ולטלוויזיה
פעילות חברתיות ישראליות
פעילים חברתיים ישראלים
תל אביב-יפו: אישים
בוגרי האוניברסיטה העברית בירושלים
ישראליות שנולדו ב-1979
ישראלים שנולדו ב-1979